CELEX: 32009D0912(01)
Language: et
Date: 2009-12-01 00:00:00
Title: Nõukogu otsus, 1. detsember 2009 , millega sätestatakse Euroopa Liidu Nõukogu peasekretäri teenistustingimused

9.12.2009   
            
            
               ET
            
            
               Euroopa Liidu Teataja
            
            
               L 322/38
            
         
      NÕUKOGU OTSUS,
   1. detsember 2009,
   millega sätestatakse Euroopa Liidu Nõukogu peasekretäri teenistustingimused
   (2009/912/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 243,
   ning arvestades, et tuleks sätestada Euroopa Liidu Nõukogu peasekretäri teenistustingimused,
   ON VASTU VÕTNUD KÄESOLEVA OTSUSE:
   Artikkel 1
   Euroopa Liidu Nõukogu peasekretär saab põhipalka, mis on võrdne Euroopa Liidu ametniku 16. palgaastme kolmanda järgu palgaga, mida on korrutatud 100 %ga. Ta saab peretoetusi ja muid Euroopa Liidu ametnike personalieeskirjades ette nähtud toetusi (1).
   Tal on õigus kuluhüvitistele ja sotsiaalkindlustusele, mis määratakse analoogselt personalieeskirjade sätetele, ning analoogia lausel kohaldatakse tema suhtes personalieeskirjade VII lisa artiklit 17.
   Artikkel 2
   Ametnike puhul, kes on tööle võetud Belgias, arvutatakse artikli 1 esimeses lõigus osutatud tasu paranduskoefitsiendiga, mille määrab kindlaks nõukogu vastavalt Euroopa Liidu ametnike personalieeskirjade artiklitele 64 ja 65.
   Artikkel 3
   Euroopa Liidu Nõukogu peasekretäril on õigus eluasemetoetusele, mis määratakse kindlaks vastavalt nõukogu 18. oktoobri 1977. aasta määruse (EMÜ, Euratom, ESTÜ) nr 2290/77 (kontrollikoja liikmete rahaliste tasude kindlaksmääramise kohta) (2) artiklile 4, ning pensionikorraldusele ja teenistuse lõppemisel makstavale üleminekutoetusele, mis määratakse kindlaks analoogselt kõnealuses määruses sätestatuga.
   Artikkel 4
   Euroopa Liidu Nõukogu peasekretäri suhtes kohaldatakse nõukogu 29. veebruari 1968. aasta määrust (EMÜ, Euratom, ESTÜ) nr 260/68, millega kehtestatakse Euroopa ühendustele makstavate maksude kohaldamise tingimused ja kord (3).
   Artikkel 5
   Kui käesolevas otsuses ei ole sätestatud teisiti, kohaldatakse Euroopa Liidu Nõukogu peasekretäri suhtes Euroopa Liidu privileegide ja immuniteetide protokolli artikleid 11–14 ja artiklit 17 ning Euroopa Liidu ametnike personalieeskirjade asjaomaseid sätteid, välja arvatud selle artiklit 52.
   Artikkel 6
   Käesolevat otsust kohaldatakse alates 1. detsembrist 2009.
   Selle teeb Euroopa Liidu Nõukogu peasekretärile teatavaks nõukogu eesistuja.
   Käesolev otsus avaldatakse Euroopa Liidu Teatajas.
   
      Brüssel, 1. detsember 2009
      
         
            Nõukogu nimel
         
         
            eesistuja
         
         B. ASK
         
      
   
   
      (1)  Määrus (EMÜ, Euratom, ESTÜ) nr 259/68 (EÜT L 56, 4.3.1968, lk 1).
   
      (2)  EÜT L 268, 20.10.1977, lk 1.
   
      (3)  EÜT L 56, 4.3.1968, lk 8.